# วรชิต กนิตศรีบำเพ็ญ
วรชิต กนิตศรีบำเพ็ญ (ชื่อเล่น: ยิม; เกิดวันที่ 24 สิงหาคม พ.ศ. 2540) เป็นนักฟุตบอลอาชีพชาวไทยจากจังหวัดเชียงใหม่ สังกัดสโมสรฟุตบอลการท่าเรือ ตำแหน่งกองกลาง อดีตเคยเป็นเจ้าของสถิตินักเตะอายุน้อยที่สุดที่สามารถทำประตูได้ในไทยพรีเมียร์ลีก"เจ้ายิม" จารึกประวัติศาสตร์หลังกลายเป็นนักเตะที่อายุน้อยที่สุด ที่ทำประตูในศึกโตโยต้า ไทย พรีเมียร์ลีก เว็บไซต์ Goal.com วันที่ 8 สิงหาคม 2558  และได้รับแต่งตั้งเป็นกัปตันทีมชาติไทยชุดอายุไม่เกิน 19 ปีตั้งเจ้ายิม วรชิต นั่งกัปตันทีมยู-19 ไทย เว็บไซต์สยามกีฬา วันที่ 16 สิงหาคม 2558 รายการชิงแชมป์อาเซียนที่ สปป.ลาว และสามารถคว้าดาวซัลโวประจำรายการ“ยู-19” ถล่มเหงียน 6-0 ซิวแชมป์อาเซียน สมัย 3 เว็บไซต์ ASTV ผู้จัดการออนไลน์ วันที่ 5 กันยายน 2558

 ประวัติ 
วรชิตเกิดที่จังหวัดเชียงใหม่ เรื่มเล่นฟุตบอลมาตั้งแต่ 6-7 ขวบ จากนั้นย้ายมาอยู่กรุงเทพฯ 3 ปี ด้วยคำแนะนำของ น.อ.จีรศักดิ์ เจริญจันทร์ ทำให้วรชิตตัดสินใจเดินทางมาคัดตัวเข้าอะคาเดมีของสโมสรฟุตบอลชลบุรี เอฟซี ด้วยฝีเท้าที่โดดเด่นเกินวัย วิทยา เลาหกุล ถึงกลับแสดงความเห็นว่า “ผมยังจำวันแรกที่ยิมมาอยู่กับเราได้เลย เขาเป็นเด็กตัวเล็กๆ ตาตี่ๆ มีเบสิคและทักษะดีมาก และต้องยอมรับเลยว่าเขามีของ”Give A Shout : "เด็กสร้างไทยบูม" วรชิต กนิตศรีบำเพ็ญ เว็บไซต์ Goal.com วันที่ 12 สิงหาคม 2558

วรชิตใช้เวลาฝึกฝนกับอะคาเดมีชลบุรี 5 ปี จากนั้นจึงถูกส่งไปทดสอบฝีเท้ากับสโมสรฟุตบอลเลสเตอร์ซิตี ประเทศอังกฤษ และไปฝึกฝีเท้าที่สโมสรฟุตบอล วิสเซล โกเบ ประเทศญี่ปุ่น เมื่อกลับมาประเทศไทย วรชิตถูกส่งตัวไปเก็บประสบการณ์ที่สโมสรพานทอง เอฟซี ในระดับดิวิชั่น 2 จนถึงปี 2558 วรชิตจึงถูกดันขึ้นทีมชุดใหญ่ของชลบุรี เอฟซี ในระดับไทยพรีเมียร์ลีก และสามารถทำประตูแรกในลีกสูงสุดได้สำเร็จ ในนัดที่เจอกับราชบุรี มิตรผล เอฟซี ซึ่งถือเป็นสถิติผู้เล่นอายุน้อยที่สุดที่ทำประตูได้ในลีกสูงสุดในช่วงนั้นด้วยอายุเพียง 17 ปี 340 วัน ต่อมาในเดือนธันวาคม 2558 วรชิตได้รับโอกาสการเข้าทดสอบฝีเท้าและร่วมฝึกซ้อมกับ เอฟซี โตเกียว ทีมจากเจลีก ประเทศญี่ปุ่น เป็นเวลา 1 สัปดาห์วรชิตบุกแดนยุ่นร่วมทดสอบฝีเท้า เอฟซี โตเกียว เว็บไซต์หนังสือพิมพ์สยามกีฬา วันที่ 14 ธันวาคม 2558

วรชิตมีชื่อติดทีมชาติไทยชุดอายุไม่เกิน 19 ปี ชิงแชมป์อาเซียน ที่ สปป.ลาว และสามารถคว้าแชมป์มาครองได้สำเร็จ โดยเจ้าตัวได้รับตำแหน่งดาวซัลโวประจำรายการโดยยิงไปทั้งสิ้น 6 ประตู ต่อด้วยรายการคัดเลือกชิงแชมป์เอเชีย 2016 ที่ประเทศบาห์เรน และจากผลงานการเล่นที่โดดเด่นในรายการชิงแชมป์อาเซียนและรอบคัดเลือกชิงแชมป์เอเชีย ทำให้โชคทวี พรหมรัตน์ ตัดสินใจเรียกตัววรชิตร่วมทีมชาติไทยชุดอายุไม่เกิน 23 ปี (ปรีโอลิมปิก)ปรีอลป.คอนเฟิร์มเรียก 2 แข้งช้างศึก U19 อุ่นเครื่องสุพรรณ เว็บไซต์ Goal.com วันที่ 29 ตุลาคม 2558

วรชิต มีชื่อติดทีมชาติไทยชุดอายุไม่เกิน 22 ปี ภายใต้การคุมทีมของวรวุฒิ ศรีมะฆะ ในรายการซีเกมส์ 2017 ที่ประเทศมาเลเซีย และสามารถคว้าเหรียญทองมาได้ ด้วยผลงานยิง 1 ประตู ในนัดที่พบกับติมอร์เลสเต

ในวันที่ 28 กันยายน พ.ศ. 2562 วรชิตมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์

 สถิติ 
 ประตูในนามทีมชาติ 
 #  วันที่  สถานที่  พบ  ประตู  ผล  รายการ1.  11 ธันวาคม 2021  สนามกีฬาแห่งชาติสิงคโปร์, กัลลัง, ประเทศสิงคโปร์   3–0 4–0  ฟุตบอลชิงแชมป์แห่งชาติอาเซียน 20202.  11 มิถุนายน 2022  สนามกีฬามาร์กาซีย์ (นามังแกน), นามังแกน, อุซเบกิสถาน   2–0 2–0  เอเชียนคัพ 2023 รอบคัดเลือก – รอบที่ 3

 เกียรติประวัติ 
 สโมสร
 บีจี ปทุม ยูไนเต็ด
 ชนะเลิศ - ไทยแลนด์แชมเปียนส์คัพ พ.ศ. 2565
 ทีมชาติ
 ชนะเลิศ - ฟุตบอลชิงแชมป์แห่งชาติอาเซียน พ.ศ. 2563
 ชนะเลิศ - ชิงแชมป์อาเซียน ชุดอายุไม่เกิน 19 ปี พ.ศ. 2558
 ชนะเลิศ - ซีเกมส์ ชุดอายุไม่เกิน 23 ปี พ.ศ. 2560
 รองชนะเลิศ - ซีเกมส์ ชุดอายุไม่เกิน 23 ปี พ.ศ. 2564
 รางวัลส่วนตัว 
 ผู้เล่นยอดเยี่ยมประจำเดือนในไทยลีก: พฤศจิกายน 2564"ไทยลีก" ประกาศรางวัลยอดเยี่ยมเดือน พ.ย. 2564 ของไทยลีก